CELEX: 22010D0020
Language: el
Date: 2010-03-12 00:00:00
Title: Απόφαση της Μεικτής Επιτροπής του ΕΟΧ αριθ. 20/2010, της 12ης Μαρτίου 2010 , για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ

10.6.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 143/10
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 20/2010
   της 12ης Μαρτίου 2010
   για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα I της συμφωνίας τροποποιήθηκε με την απόφαση αριθ. 18/2010 της Μεικτής Επιτροπής του ΕΟΧ της 1ης Μαρτίου 2010 (1).
            
         
               (2)
            
            
               Ο κανονισμός (ΕΚ) αριθ. 1095/2008 της Επιτροπής, της 6ης Νοεμβρίου 2008, για τροποποίηση του κανονισμού (ΕΚ) αριθ. 109/2007 όσον αφορά την ελάχιστη περιεκτικότητα της πρόσθετης ύλης ζωοτροφών νατριούχος μονενσίνη (Coxidin) (2) πρέπει να ενσωματωθεί στη συμφωνία.
            
         
               (3)
            
            
               Ο κανονισμός (ΕΚ) αριθ. 1096/2008 της Επιτροπής, της 6ης Νοεμβρίου 2008, για την τροποποίηση του κανονισμού (ΕΚ) αριθ. 1356/2004 όσον αφορά τους όρους έγκρισης της πρόσθετης ύλης ζωοτροφών «Elancoban», που ανήκει στην ομάδα των κοκκιδιοστατικών και άλλων φαρμακευτικών ουσιών (3) πρέπει να ενσωματωθεί στη συμφωνία.
            
         
               (4)
            
            
               Ο κανονισμός (ΕΚ) αριθ. 1253/2008 της Επιτροπής, της 15ης Δεκεμβρίου 2008, σχετικά με την έγκριση του χηλικού συμπλόκου του χαλκού του υδροξυ-αναλόγου της μεθειονίνης ως πρόσθετης ύλης ζωοτροφών (4) πρέπει να ενσωματωθεί στη συμφωνία.
            
         
               (5)
            
            
               Η παρούσα απόφαση δεν εφαρμόζεται στο Λιχτενστάιν,
            
         ΑΠΟΦΑΣΙΖΕΙ:
   Άρθρο 1
   Το κεφάλαιο II του παραρτήματος Ι της συμφωνίας τροποποιείται ως εξής:
   
               1)
            
            
               Στο σημείο 1νβ [κανονισμός (ΕΚ) αριθ. 1356/2004 της Επιτροπής] προστίθεται η ακόλουθη περίπτωση:
               
                           «—
                        
                        
                           
                              32008 R 1096: κανονισμός (ΕΚ) αριθ. 1096/2008 της Επιτροπής της 6ης Νοεμβρίου 2008 (ΕΕ L 298 της 7.11.2008, σ. 5).»
                        
                     
         
               2)
            
            
               Στο σημείο 1πε [κανονισμός (ΕΚ) αριθ. 109/2007 της Επιτροπής] προστίθεται η ακόλουθη περίπτωση:
               
                           «—
                        
                        
                           
                              32008 R 1095: κανονισμός (ΕΚ) αριθ. 1095/2008 της Επιτροπής της 6ης Νοεμβρίου 2008 (ΕΕ L 298 της 7.11.2008, σ. 3).»
                        
                     
         
               3)
            
            
               Μετά το σημείο 1ρλβ [κανονισμός (ΕΚ) αριθ. 124/2009 της Επιτροπής] παρεμβάλλεται το ακόλουθο σημείο:
               
                           «1ρλγ.
                        
                        
                           
                              32008 R 1253: κανονισμός (ΕΚ) αριθ. 1253/2008 της Επιτροπής, της 15ης Δεκεμβρίου 2008, σχετικά με την έγκριση του χηλικού συμπλόκου του χαλκού του υδροξυ-αναλόγου της μεθειονίνης ως πρόσθετης ύλης ζωοτροφών (ΕΕ L 337 της 16.12.2008, σ. 78).»
                        
                     
         Άρθρο 2
   Τα κείμενα των κανονισμών (ΕΚ) αριθ. 1095/2008, (ΕΚ) αριθ. 1096/2008 και (ΕΚ) αριθ. 1253/2008 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 13 Μαρτίου 2010, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (5).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 12 Μαρτίου 2010.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Alan SEATTER
      
   
   
      (1)  Βλέπε σελίδα 4 της παρούσας Επίσημης Εφημερίδας.
   
      (2)  ΕΕ L 298 της 7.11.2008, σ. 3.
   
      (3)  ΕΕ L 298 της 7.11.2008, σ. 5.
   
      (4)  ΕΕ L 337 της 16.12.2008, σ. 78.
   
      (5)  Δεν έχουν αναφερθεί συνταγματικές απαιτήσεις.